**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2019. december 18 –i ülésére)

**TÁRGY: A PETŐFI SÁNDOR MŰVELŐDÉSI KÖZPONT 2020. ÉVI PROGRAMTERVE**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 79. § (1) bekezdése alapján Kiskőrös Város Önkormányzata a közművelődési feladatok megvalósítására 2014. január 16. napján közművelődési megállapodást kötött a Kunság Média Nonprofit Kft-vel. A Kunság Média Nonprofit Kft. a Petőfi Sándor Művelődési Központ működtetésén keresztül biztosítja a vonatkozó jogszabályi rendelkezéseknek és a közművelődési megállapodásnak megfelelően a feladatellátást. A közművelődési megállapodás V./16. pontja alapján a Kunság Média Nonprofit Kft. a Petőfi Sándor Művelődési Központ tevékenységéről elkészítette a részletes éves programtervet. A programterv érvényességéhez a Képviselő-testület jóváhagyása szükséges.

A fentiek alapján javaslom, hogy a Képviselő-testület a határozat-tervezet mellékletét képező, Petőfi Sándor Művelődési Központ programtervét hagyja jóvá.

**Kiskőrös, 2019. december 10.**

**Domonyi László sk.**

**polgármester**

**HATÁROZAT-TERVEZET**

Kiskőrös Város Képviselő-testülete a Kunság Média Nonprofit Kft. által működtetett Petőfi Sándor Művelődési Központ 2020. évi programtervét a határozat-tervezetének mellékletében foglaltak szerint jóváhagyja.

**Határidő:** azonnal

**Felelős:** polgármester